รัฐบาลไทย-ข่าวทำเนียบรัฐบาล-ธอส. มอบเงินสนับสนุน 1 ล้านบาทให้กระทรวงพัฒนาสังคมและความมั่นคงของมนุษย์ นำไปช่วยเหลือผู้ที่ได้รับผลกระทบจากโควิด-19 กับกิจกรรม “เรามีเรา”
วันพุธที่ 19 พฤษภาคม 2564
ธอส. มอบเงินสนับสนุน 1 ล้านบาทให้กระทรวงพัฒนาสังคมและความมั่นคงของมนุษย์ นําไปช่วยเหลือผู้ที่ได้รับผลกระทบจากโควิด-19 กับกิจกรรม “เรามีเรา”
ธอส. สนับสนุนงบประมาณ 1 ล้านบาท ให้แก่ พม. สําหรับดําเนินกิจกรรม “เรามีเรา” ไม่ว่าคุณจะอยู่ที่ไหน เราจะตามไปช่วย เพื่อนําถุงยังชีพเครื่องอุปโภคบริโภคที่จําเป็น รวมถึงน้ําดื่ม และเจลแอลกอฮอล์ เข้าไปช่วยเหลือและบรรเทาความเดือดร้อนให้แก่ประชาชนกลุ่มเปราะบาง
ธนาคารอาคารสงเคราะห์ สนับสนุนงบประมาณ 1ล้านบาท ให้แก่ กระทรวงการพัฒนาสังคมและความมั่นคงของมนุษย์ สําหรับดําเนินกิจกรรม “เรามีเรา” ไม่ว่าคุณจะอยู่ที่ไหน เราจะตามไปช่วย เพื่อนําถุงยังชีพเครื่องอุปโภคบริโภคที่จําเป็น รวมถึงน้ําดื่ม และเจลแอลกอฮอล์ เข้าไปช่วยเหลือและบรรเทาความเดือดร้อนให้แก่ประชาชนกลุ่มเปราะบางในชุมชนทั้ง 50 เขต ในพื้นที่กรุงเทพฯพร้อมร่วมปล่อยขบวนรถตู้ พม. นําร่องเร่งลงพื้นที่ช่วยเหลือผู้ที่ได้รับผลกระทบ จํานวน8 เขต
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการช่วยเหลือประชาชนโดยเฉพาะกลุ่มเปราะบาง ได้แก่ เด็ก เยาวชน คนพิการ ผู้สูงอายุ และผู้ด้อยโอกาสที่ได้รับผลกระทบจากสถานการณ์การแพร่ระบาดของโรคโควิด-19 ระลอกใหม่ ทําให้ในวันนี้(วันพุธที่ 19 พฤษภาคม 2564)ธนาคารอาคารสงเคราะห์ จึงได้ร่วมมอบเงินสนับสนุนจํานวน 1,000,000 บาท ให้แก่กระทรวงการพัฒนาสังคมและความมั่นคงของมนุษย์สําหรับดําเนินกิจกรรม“เรามีเรา” ไม่ว่าคุณจะอยู่ที่ไหน เราจะตามไปช่วยโดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ ประธานในพิธีเป็นผู้รับมอบเงินสนับสนุนจาก ดร.กิริฎาเภาพิจิตร กรรมการธนาคาร ธอส. ในฐานะประธานกรรมการกํากับดูแลกิจการที่ดีและความรับผิดชอบต่อสังคมและสิ่งแวดล้อม (CG&CSR) ธอส. เป็นผู้แทนธนาคารส่งมอบเงินสนับสนุนและมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์และกรรมการธนาคาร รวมถึงผู้บริหารระดับสูงของธนาคารร่วมในพิธีโดยก่อนหน้านี้ ธอส. ได้ส่งมอบหน้ากากอนามัยพร้อมสายคล้องหน้ากากอนามัย จํานวน 10,420 ชุด ให้แก่กระทรวงการพัฒนาสังคมและความมั่นคงของมนุษย์เพื่อนําไปแจกจ่ายให้กับประชาชนในชุมชนมาแล้วอีกด้วย
ทั้งนี้ รัฐบาล โดยกระทรวงการพัฒนาสังคมและความมั่นคงของมนุษย์ จัดให้มีกิจกรรมดังกล่าวขึ้นเพื่อนําถุงยังชีพเครื่องอุปโภคบริโภคที่จําเป็น รวมถึงน้ําดื่ม และเจลแอลกอฮอล์ เข้าไปช่วยเหลือและบรรเทาความเดือดร้อนให้แก่ประชาชนกลุ่มเปราะบางในชุมชนทั้ง 50 เขตในพื้นที่กรุงเทพฯซึ่งในวันนี้ได้มีกิจกรรมปล่อยขบวนรถตู้ พม. นําร่องลงไปช่วยเหลือผู้ที่ได้รับผลกระทบในพื้นที่ ๆ มีการแพร่ระบาดของโควิด-19 จํานวน8 เขต ประกอบด้วย เขตราชเทวี เขตดุสิต เขตบางเขน เขตดินแดง เขตห้วยขวาง เขตวัฒนาเขตวังทองหลาง และ เขตบางแค
สําหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัย COVID-19 ที่ ธอส. ดําเนินการมาอย่างต่อเนื่อง อาทิ การสนับสนุนงบประมาณ จํานวน 2,000,000 บาท ให้แก่โรงพยาบาลธรรมศาสตร์เฉลิมพระเกียรติสําหรับจัดสร้างหอผู้ป่วยไอซียูความดันลบแบบห้องแยกที่ใช้ในการรักษาผู้ป่วยวิกฤตที่มีอาการรุนแรงและส่งมอบน้ําดื่มธนาคารจํานวน 20,000 ขวด สนับสนุนงบประมาณจํานวน 300,000 บาท ให้แก่ โรงพยาบาลราชวิถี จัดสร้างไอซียูสนามที่ใช้รองรับการรักษาผู้ป่วยวิกฤตที่มีอาการรุนแรงและส่งมอบหน้ากากอนามัยพร้อมสายคล้องรวมถึงน้ําดื่มของธนาคารจํานวน 5,000 ขวด ส่งมอบน้ําดื่มธนาคารจํานวน 15,600 ขวด หน้ากากอนามัยและสายคล้องหน้ากากอนามัย พร้อมด้วยอาหาร จํานวน 500 กล่อง ให้แก่สถาบันบําราศนราดูรส่งมอบถุงยังชีพ ธอส.ให้แก่เขตห้วยขวางเพื่อนําไปช่วยเหลือประชาชนที่ได้รับผลกระทบ เช่น ชุมชนวัดอุทัยธารามซึ่งเป็นชุมชนใกล้ธนาคารรวมถึงสนับสนุนน้ําดื่มและอาหารกลางวัน ให้หน่วยงานสําคัญต่าง ๆ อาทิ สถานพยาบาล สถานศึกษา และวัด เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคารด้วยความห่วงใยและตระหนักถึงปัญหาความเดือดร้อนของประขาชน อีกทั้งเป็นการสร้างจิตสํานึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป